stanford-oval/wikipedia huggingface dataset:
מוריד הגשם (סרט)
תקציר העלילה

רודי ביילור (מאט דיימון) הוא משפטן צעיר שאך עתה סיים את לימודי משפט באוניברסיטת ממפיס. הוא מתקבל לעבודה במשרד עורכי דין בניהולו של ליימן סטון, עורך דין שחצן ומושחת (מיקי רורק) שמצמיד לו כחונך את דק שיפלט (דני דה ויטו). לשיפלט אין זכות להופיע בבית משפט היות שלא עמד בבחינות ההסמכה מספר פעמים אבל ניסיונו הגדול בתביעות נזיקין ושיווקו האגרסיבי מקנים לו מעמד של חשיבות במשרד.
שיפלט לוקח את רודי לבית החולים ומדגים בפניו את שיטת העבודה שלו: בקבלה הוא מקבל מידע על תאונת דרכים, מגיע לחדר הנפגע המכוסה בגבס, דוחף לידו את כרטיס הביקור שלו ומחתים אותו על חוזה לייצוג בלעדי שלו כעורך דינו. על אף הבטחתו של שיפלט לאפקטיביות של השיטה, רודי נרתע מאופן הפעולה הזה. בהמשך נשלח רודי לבדו "לדוג" לקוחות פוטנציאליים באזור בית החולים, ובאחת הפעמים הוא מתוודע לקלי ריקר (קלייר דיינס), אישה מוכה, ומתפתח ביניהם קשר של חיבה.
במקביל לעבודתו במשרד רודי מטפל בצוואה של אישה קשישה בשם מיס בירדי (תרזה רייט), שבנוסף משכירה לו חדר בביתה.
לאחר שסטון נעצר בחשד לשחיתות, פותחים רודי ושיפלט משרד קטן לעריכת דין כשרודי מופיע בבית משפט ושיפלט עוזר לו בידע וברכישת לקוחות.
התיק העיקרי של רודי הוא תביעה נגד חברת ביטוח רפואי גדולה שמסרבת לממן טיפול רפואי ללקוח שלה, דוני בלאק, צעיר חולה לויקמיה הזקוק לניתוח השתלת מח עצם שיכול להציל את חייו. לחברת הביטוח יש סוללת עורכי דין מיומנים ובראשם ליאו דראמונד (ג'ון ווייט) שמתייחס לרודי הטירון בזלזול ומציע הסכם פשרה של 75,000 דולר. רודי דוחה את ההסכם על אף שגם השופט הרווי הייל (דין סטוקוול) מייעץ לו לקבל אותו, כשהוא מודה בגלוי שהוא עייף מכדי לעסוק בניהול המאבק המשפטי.
לאחר שהשופט הייל לוקה בהתקף לב הוא מוחלף בשופט טיירון קיפלר (דני גלובר), פעיל למען זכויות אדם שדוחה את בקשת החברה לביטול התביעה והמשפט מתחדש. בינתיים נפטר דוני ורודי מעלה את סכום התביעה לעשרה מיליון דולר.
במקביל להתנהלות המשפט ממשיך רודי להיפגש עם קלי, שבשלב מסוים בוחרת לעזוב את בעלה המכה. רודי עוזר לקלי לאסוף את חפציה מהבית כשבעלה מגיע במפתיע ובינו לבין רודי מתפתח מאבק אלים שמסתיים במותו של הבעל. קלי דוחקת ברודי לעזוב את המקום לפני שמגיעה המשטרה על מנת להגן עליו ונשארת לשאת באשמת ההריגה. לאחר תקופת מעצר קצרה היא משוחררת על סמך זכותה להגנה עצמית. רודי מוציא אותה מהמעצר ומביא אותה איתו לביתה של בירדי.
שיפלט עוזר לרודי להשיג מסמכים ועדים שהחברה מבקשת להסתיר. הוא מוצא את ג'קי למנצ'יק (וירג'יניה מדסן) שהייתה אחראית על התביעה ופוטרה מהחברה. היא מעידה על מדיניות החברה שמבוססת בעיקר על דחייה חוזרת של כל התביעות, כך שרוב הלקוחות מתייאשים. עם זאת, דראמונד מצליח להוכיח שעדותה בלתי אמינה והיא נפסלת. אף על פי כן, בחקירה נגדית של וילפורד קילי (רוי שיידר), נשיא החברה, רודי מביא אותו להודות בנוגע למדיניות החברה. בסיום המשפט רודי מקרין למושבעים את עדותו האחרונה של דוני בלאק עצמו, שצולמה לפני מותו, והמשפט מוכרע לטובת משפחתו של דוני ועל החברה לשלם חמישים מיליון דולר.
גזר הדין וניצחונו של רודי מתפרסמים ברחבי המדינה, אולם החברה מודיעה על פשיטת רגל, מה שמאפשר לה לחמוק מתשלום החוב למשפחה, וגם רודי ושיפלט נשארים ללא שכר העמלה. רודי מחליט שאינו מתאים לפרקטיקה של מערכת המשפט ומחליט להתעסק באקדמיה של לימוד משפט עם מיקוד על אתיקה מקצועית. כמו כן הוא רוצה לוודא שיוכל לדאוג לקלי כראוי בתקופה הקרובה, והשניים עוזבים יחד את העיר.
מוצב נבי

| --- | --- |

מכלית מים בדרך למוצב טייבה ברצועת הביטחון 1993
 מידע על המבנה
 סוג:  מוצב צבאי
 תאריך הריסה:  24 במאי 2000
 נשלט על ידי:  צה"ל
 קואורדינטות:  33°15′58″N 35°32′44″E﻿ / ﻿33.2661593°N 35.5455133°E﻿ / 33.2661593; 35.5455133
 he
 
מוצב נבי, שנקרא גם נבי אל עואדי, היה מוצב של צה"ל ברצועת הביטחון.
המוצב עוד שימש כנקודת תצפית של צבא צרפת, במלחמת העולם הראשונה.
דרומית לו שכן המושב משגב עם, מצפון לו שכן מוצב גלגלית שכונה גם גבעון, ומערבית לו שכן מוצב טייבה.
משימתו של מוצב נבי הייתה לשמור על הציר בין גבול ישראל למוצב גלגלית פתוח, שבהמשך הגיע עד מוצב הבופור,
את נבי תפסה מחלקת חי"ר, שהייתה גיבוי למחלקה שתפסה את מוצב גלגלית.
ב-24 במאי 2000, בעקבות התמוטטות צד"ל ונסיגת צה"ל מרצועת הביטחון ננטש המוצב ופוצץ.
ראו גם

צבא דרום לבנון
הלחימה בדרום לבנון (1985–2000)
לקריאה נוספת

אהוד ערן, תמצית געגוע: סיפורו של ארז גרשטיין והמלחמה בלבנון, תל אביב: ידיעות ספרים, 2007, מסת"ב 9655116824
משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, מסת"ב 9650512969
יוסי פלד (כתבה: רונית ורדי), איש צבא, תל אביב: ספרית מעריב, 1993
עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310
מאט קרדונה

| --- | --- |

קרדונה, 2018
 לידה:  14 במרץ 1985  (בן 39) מריק, ניו יורק, ארצות הברית
 שם במה:  ברט מייג'ור ברט מייג'ורס ברט מת'יוס מאט קרדונה זאק ריידר
 משקל:  102 ק"ג
 גובה:  1.88 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  2004–הווה (כ־20 שנה)
 מאמנים:  מייקי וויפרק
 ליגות:  Impact Wrestling
 מידע אישי
 בן או בת זוג:  צ'לסי אן גרין (2021–?) 
 
מת'יו ברט קרדונה (באנגלית: Matthew Brett Cardona; נולד ב-14 במרץ 1985) הידוע יותר בשם הבמה שלו, מאט קרדונה הוא מתאבק אמריקאי, המופיע בארגון ההיאבקות Impact Wrestling. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה זאק ריידר בין השנים 2005 ל-2020.
קרדונה ערך את הבכורה שלו כמתאבק מקצועי בשנת 2004, כשהצטוות לשורות קורט הוקינס בארגוני ההיאבקות העצמאיים. כעבור שנה, השניים הוחתמו על ידי ה-WWE, כשהם ערכו את הבכורה שלהם ברוסטר הראשי בשנת 2007. לאחר שהצמד התפרק בשנת 2009, הוא נדחק לשוליים והופיע בעיקר במותג ECW המשני בחשיבותו עד שנת 2010, כשבנקודה זו הוא בקושי היה חלק מתוכני הטלוויזיה של הארגון. שנה לאחר מכן, הוא השיק סדרת יוטיוב, שבה הוא הכריז על עצמו כאלוף האינטרנט של ה-WWE; היצירתיות שלו בשימוש במדיה חברתית סחפה את קהל המעריצים של ה-WWE במשך הזמן. במהלך עשור וחצי בארגון, הוא זכה פעם אחת באליפות הבין יבשתית ובאליפות ארצות הברית, בנוסף לשתי זכיות באליפות הזוגות של ה-WWE/Raw ביחד עם הוקינס.
ביוגרפיה

מת'יו קרדונה נולד ב-14 במרץ 1985 במריק, ניו יורק. בזמן שהיה תלמיד תיכון, הוא התגבר על סוג של סרטן, שהתחיל בכף רגלו והתפשט לריאותיו. כתוצאה מכך, הוא החמיץ שנת לימודים.
חיים אישיים

קרדונה מתגורר באורלנדו, פלורידה. בתחילת שנת 2017, הוא החל לצאת עם המתאבקת צ'לסי גרין וב-4 באפריל 2019, השניים התארסו.
אליפויות והישגים

הישגים בארגון ההיאבקות Deep South Wrestling – DSW
אליפות הזוגות של DSW (פעמיים)  - עם בריאן מייג'ורס
הישגים בארגון ההיאבקות Game Changer Wrestling – GCW
אליפות העולם של GCW (פעם אחת, נוכחי)
הישגים בארגון ההיאבקות New York Wrestling Connection – NYWC
אליפות הזוגות של NYWC (פעמיים)  - עם בריאן מאיירס
הישגים בארגון ההיאבקות Ohio Valley Wrestling – OVW
אליפות הזוגות הדרומית של OVW (פעם אחת)  - עם בריאן מייג'ור
הישגים במגזין ההיאבקות Pro Wrestling Illustrated – PWI
PWI דירג אותו במקום ה-70 מתוך 500 המתאבקים הטובים ביותר לשנת 2012
הישגים בארגון ההיאבקות World Wrestling Entertainment – WWE
האליפות הבין יבשתית (פעם אחת)
אליפות ארצות הברית (פעם אחת)
אליפות הזוגות של ה-WWE/Raw (פעמיים)  - עם קורט הוקינס
אליפות האינטרנט של ה-WWE (פעם אחת)
פרס הסלאמי (3 פעמים)
הקאצ'פרייז המעצבן ביותר (2010)  - Woo Woo Woo You Know It
מהפך הסופרסטאר של השנה (2011)
הסופרסטאר המשווק של השנה (2011)
מוריד הגשם (ספר)

| --- | --- |

מהדורת 1995
 מידע כללי
 מאת:  ג'ון גרישם
 שפת המקור:  אנגלית אמריקאית 
 סוגה:  מותחן משפטי, רומן פשע 
 הוצאה
 הוצאה:  דאבלדיי 
 תאריך הוצאה:  1995
 מספר עמודים:  486
 הוצאה בעברית
 הוצאה:  הוצאת זמורה ביתן
 תאריך:  מהדורה ראשונה - 1995 מהדורה שנייה - 2002 מהדורה שלישית - 2008
 תרגום:  עמנואל לוטם
 קישורים חיצוניים
 הספרייה הלאומית:  001346413
 
מוריד הגשם (במקור: The Rainmaker) הוא רומן משפטי מאת סופר רבי-המכר ג'ון גרישם. ראה אור בשנת 1995.
"מוריד הגשם" היה לרב-מכר ובעקבותיו יצא סרט קולנוע בעל שם זהה.
הספר בתרגומו לעברית של עמנואל לוטם, נדפס בשלוש מהדורות בשנים 1995, 2002 ו-2008.
מבוא עלילה

רודי ביילור (בסרט- משוחק על ידי מאט דיימון) הוא סטודנט למשפטים שבסמוך לסיום לימודיו באוניברסיטה מוצא את עצמו מתמודד מול חברת ביטוח עשירה ומושחתת, המיוצגת על ידי עורכי דין מהשורה הראשונה.
בסמסטר האחרון שלו כסטודנט, מתנדב רודי לתת ייעוץ משפטי ללא תשלום, לחבורת קשישים וכך פוגש את לקוחותיו הראשונים; דוני-ריי בלק בנם בן ה-19 של זוג פנסיונרים מהמעמד הנמוך חולה בלוקמיה וזקוק להשתלת מח עצם בעלות כספית גבוהה. חברת הביטוח שלהם מסרבת לשלם בעד הטיפולים הרפואיים ומשאירה את דוני-ריי לגסוס למוות. רודי מבין כי חברת הביטוח עשתה עוול גדול למשפחת בלק ויוצא למאבק נגדה. וכך, רודי, צעיר תפרן שבקושי סיים את לימודיו יוצא למערכה נגד עורכי הדין הטובים ביותר בעיר, כשלעזרתו עורך דין שלא עבר את מבחני הלשכה בשם דק שיפלט (דני דה ויטו) ושופט יחסית אוהד (דני גלובר).
שם הספר

על פי הספר, "מוריד גשם" הוא עורך דין שמעלה בחכתו לקוחות עשירים ותיקים רווחיים.
ב-1997 הופק הסרט מוריד הגשם בכיכובו של מט דיימון.
מאט ראיין (כדורסלן)

| --- | --- |

 לידה:  17 באפריל 1997 (בן 27) וייט פליינס, ארצות הברית 
 עמדה:  סמול פורוורד 
 גובה:  2.01 מטרים
 מכללה:  אוניברסיטת נוטרדאם (2015–2017)  אוניברסיטת ואנדרבילט (2018–2019)  אוניברסיטת צ'טנוגה (2019–2020)
 דראפט:  לא נבחר, 2020
 קבוצות כשחקן
 2021–2022 2022 2022 2022 2022–2023 2022–2023 2023– 2023–:  גרנד ראפידס גולד בוסטון סלטיקס ←מיין סלטיקס לוס אנג'לס לייקרס מינסוטה טימברוולבס ←איווה וולבס ניו אורלינס פליקנס ←ברמינגהאם סקוואדרון
 
מת'יו ריצ'רד ראיין (באנגלית: Matthew Richard Ryan; נולד ב-17 באפריל 1997) הוא כדורסלן אמריקאי המשחק בעמדת הסמול פורוורד בניו אורלינס פליקנס מליגת ה-NBA ובברמינגהאם סקוואדרון מליגת הפיתוח.
קריירת מכללות

ראיין החל את קריירת כדורסל המכללות שלו באוניברסיטת נוטרדאם, שם שיחק שנתיים ועבר לאוניברסיטת ואנדרבילט. כג'וניור הוא העמיד ממוצעים של 8.1 נקודות ו-2.7 ריבאונדים למשחק. בסיום העונה הוא עבר לצ'טנוגה, עונתו האחרונה במכללות הייתה הטובה ביותר שלו, כששיחק 33 משחקים ורשם ממוצעים של 15.4 נקודות, 4.9 ריבאונדים ו-1.9 אסיסטים ב-30.6 דקות למשחק, תוך שהוא קולע 42.3% מהשדה, 35.9% משלוש ו-87.9% מהעונשין.
קריירה מקצועית

ראיין לא נבחר בדראפט ה-NBA ‏2020 ולא שיחק במהלך עונת 2020/2021 עקב מגפת הקורונה בארצות הברית. הוא עבד בדורדאש ואובר איטס בזמן שאימן קבוצת כדורסל חובבנית, ואף עבד בבית קברות ביונקרס, ניו יורק.
ראיין הצטרף לקליבלנד קאבלירס לליגת הקיץ של ה-NBA ‏2021 ושיחק בקדם העונה במדי דנוור נאגטס. לאחר מכן הצטרף לקבוצת ליגת הפיתוח של הנאגטס, גרנד ראפידס גולד, בה קלע בממוצע 18.6 נקודות ב-16 משחקים.
ב-28 בפברואר 2022 חתם ראיין חתם על חוזה דו-כיווני עם בוסטון סלטיקס וקלע בממוצע 20.4 נקודות ב-14 משחקים בקבוצת ליגת הפיתוח שלה, מיין סלטיקס. הוא ערך את הופעת הבכורה שלו ב-NBA והיחידה שלו במדי הסלטיקס ב-10 באפריל 2022, כשקלע שלוש נקודות בחמש דקות בניצחון 139–110 על ממפיס גריזליס.
ראיין שיחק במדי הסלטיקס בליגת הקיץ 2022, וב-26 בספטמבר חתם ביריבתה ההיסטורית לוס אנג'לס לייקרס. ב-2 בנובמבר 2022 קלע ראיין שלשה בשנייה האחרונה וכפה הארכה נגד ניו אורלינס פליקנס, כשהלייקרס ניצחו לבסוף 120–117, וסיים את המשחק עם שיא קריירה של 11 נקודות. ב-1 בדצמבר נופה ראיין מסגל הלייקרס.
ב-8 בדצמבר 2022 חתם ראיין על חוזה דו-כיווני במינסוטה טימברוולבס, ושיחק בעונת 2022/2023 גם בקבוצת ליגת הפיתוח שלה איווה וולבס.
ב-28 בספטמבר 2023 חתם ראיין על חוזה דו-כיווני נוסף עם הוולבס, אך נופה ב-20 באוקטובר וכעבור יומיים חתם בניו אורלינס פליקנס. ב-2 בנובמבר פתח לראשונה בחמישייה במשחק NBA וקלע שיא קריירה של 20 נקודות בניצחון 125–116 על דטרויט פיסטונס.
קריירה בנבחרת

ראיין שיחק שני משחקים במדי נבחרת ארצות הברית בכדורסל בפברואר 2022, וקלע 15 ו-12 נקודות, בהתאמה, בניצחונות על פוארטו ריקו ומקסיקו במסגרת מוקדמות גביע העולם בכדורסל 2023.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | % מהשדה | % משלוש | % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | בוסטון | 1 | 0 | 5.0 | 0.200 | 0.200 | 0.000 | 0.0 | 0.0 | 1.0 | 0.0 | 3.0 |
| 2022/2023 | לייקרס | 12 | 0 | 10.8 | 0.306 | 0.371 | 0.800 | 1.2 | 0.3 | 0.2 | 0.0 | 3.9 |
| 2022/2023 | מינסוטה | 22 | 0 | 8.2 | 0.424 | 0.388 | 0.857 | 0.5 | 0.5 | 0.1 | 0.0 | 3.4 |
| קריירה |  | 34 | 0 | 9.0 | 0.363 | 0.371 | 0.833 | 0.7 | 0.5 | 0.2 | 0.0 | 3.6 |
הערות שוליים

↑  "Vanderbilt gains Notre Dame transfer Matt Ryan". 247 Sports. 25 באפריל 2017. נבדק ב-2024-03-06. {{cite web}}:  (עזרה)
1 2  סטטיסטיקות מכללות, באתר Sports-Reference.com
↑  "Vanderbilt basketball: Matt Ryan transfers to Chattanooga, trims Jerry Stackhouse's first team". The Tennessean. 2 במאי 2019. נבדק ב-2024-03-08. {{cite web}}:  (עזרה)
1 2  צפו: קברן לשעבר הציל את הלייקרס, באתר ערוץ הספורט, 3 בנובמבר 2022
 משליח אוכל ועובד בבית קברות לגיבור החדש של לוס אנג'לס לייקרס, באתר וואלה, 3 בנובמבר 2022
↑  "Denver Nuggets Announce 2021-22 Training Camp Roster and Schedule". דנוור נאגטס. 27 בספטמבר 2021. {{cite web}}:  (עזרה)
↑  "Grand Rapids Gold Announce 2021-22 Training Camp Roster". גרנד ראפידס גולד. 28 באוקטובר 2021. {{cite web}}:  (עזרה)
1 2  פרופיל, באתר ליגת הפיתוח של ה-NBA
↑  "Celtics Sign Matt Ryan To Two-Way Contract". בוסטון סלטיקס. נבדק ב-2024-03-08.
↑  סיקור המשחק, באתר ה-NBA
↑  "Lakers Sign Dwayne Bacon and Matt Ryan". לוס אנג'לס לייקרס. 26 בספטמבר 2022. נבדק ב-2024-03-08. {{cite web}}:  (עזרה)
↑  "Lakers Waive Matt Ryan". לוס אנג'לס לייקרס. 1 בדצמבר 2022. נבדק ב-2024-03-08. {{cite web}}:  (עזרה)
↑  "Timberwolves Sign Matt Ryan to Two-Way Contract". מינסוטה טימברוולבס. 8 בדצמבר 2022. נבדק ב-2024-03-08. {{cite web}}:  (עזרה)
↑  "Timberwolves Waive Four Players". מינסוטה טימברוולבס. 20 באוקטובר 2023. נבדק ב-2024-03-08. {{cite web}}:  (עזרה)
↑  "Pelicans Add Matt Ryan On Two-Way Contract". ליגת הפיתוח של ה-NBA. 22 באוקטובר 2023. נבדק ב-2024-03-08. {{cite web}}:  (עזרה)
↑  סיקור המשחק, באתר ה-NBA
↑  פרופיל, באתר מוקדמות גביע העולם בכדורסל 2023
מזלן עותמן

| --- | --- |

 לידה:  11 בדצמבר 1951 (בת 72) סרמבן, מלזיה 
 ענף מדעי:  אסטרופיזיקה 
 מקום לימודים:  אוניברסיטת אוטגו  Kolej Tunku Kurshiah 
 מוסדות:  האומות המאוחדות 
 פרסים והוקרה:  Panglima Setia Mahkota (2021)  President's Medal (2009) 
 
מזלן עותמן
מזלן עותמן (נולדה ב-11 בדצמבר 1951) היא אסטרופיזיקאית מלזית, היא עומדת בראש משרד האו"ם לענייני החלל החיצון משנת 1999.
אודות

נולדה בעיר סרמבן במלזיה. היא למדה בתיכון ואחר כך למדה באוניברסיטת אוטגו בניו זילנד שם סיימה תואר ראשון במדעים בשנת 1975. היא לימדה במשך תקופה מסוימת באוניברסיטה הלאומית של מלזיה ואחר כך היא חזרה לאוטגו וסיימה דוקטורט בפיזיקה בשנת 1981.
לאחר חזרתה למלזיה הייתה עותמן לאסטרופיזיקאית הראשונה במדינה. בשנת 1990 מונתה על ידי ראש הממשלה מאהאטיר מוחמד לעמוד בראש פרויקט הפלנטריום הלאומי של מלזיה בקואלה לומפור. לאחר פתיחת הפלנטריום, בשנת 1993, היא מונתה לעמוד בראש המחלקה הממשלתית לחקר מדעי החלל.
בנובמבר 1999 מונתה עותמן על ידי מזכיר האו"ם, קופי אנאן, לעמוד בראש משרד האו"ם לענייני החלל החיצון. בשנת 2002 היא חזרה למלזיה ועמדה שם במשך חמש שנים בראש סוכנות החלל המלזית. באותה תקופה נשלח האסטרונאוט המלזי הראשון לחלל. בנוסף הייתה אחראית לשיגור של שני לוויני חישה מרחוק  מלזיים. בשנת 2007 חזרה עותמן לתפקיד באו"ם ומילאה את התפקיד עד שנת 2014. כיום חיה בקואלה למפור עם בתה.
מדוזות (סרט)

| --- | --- |

 בימוי:  אתגר קרת שירה גפן
 הופק בידי:  אמיר הראל איילת קיט יעל פוגל
 תסריט:  שירה גפן
 עריכה:  סשה פרנקלין
 שחקנים ראשיים:  שרה אדלר נועה קנולר גרא סנדלר זהרירה חריפאי נעמה ניסים עמוס שוב
 מוזיקה:  כריסטופר בוון
 צילום:  אנטואן הברלה
 מדינה:  ישראל, צרפת 
 חברה מפיצה:  למה הפקות
 שיטת הפצה:  וידאו על פי דרישה 
 הקרנת בכורה:  28 ביוני 2007
 משך הקרנה:  78 דקות
 שפת הסרט:  עברית (בנוסף, מעט דיאלוגים בטאגלוג, באנגלית ובגרמנית)
 סוגה:  סרט דרמה, hyperlink cinema 
 פרסים:  מצלמת הזהב, פסטיבל קאן
 דף הסרט ב־IMDb
 
כרזת הסרט בצרפת
"מדוזות" הוא סרט קולנוע ישראלי, בבימוי אתגר קרת ושירה גפן, שיצא לאקרנים בשנת 2007.
עלילה

העלילה מספרת אודות שלוש נשים והדמויות סביבן, כולן מתרכזות בתל אביב, וסיפוריהן מתחברים במוטיב חוף הים.
הסיפור הראשון הוא סיפורה של בתיה (שרה אדלר), מלצרית בקייטרינג חתונות, שביום בו עוזב אותה בן-זוגה, מוצאת ילדה בת חמש (ניקול לייטמן), היוצאת מהים, ואינה מדברת. בלית-ברירה נאלצת בתיה לטפל בילדה, ובמקביל מוצאת קשר בין סיפורה לבין טראומה מילדותה, תוך היכרות מקרית עם צלמת החתונות באולם, נעמי (נעמה ניסים).
הסיפור השני הוא סיפורה של קרן (נועה קנולר), שבמהלך חתונתה (באותו אולם אירועים בו עובדת בתיה), ננעלת בשירותים, וכשהיא קופצת מעל דלת התא, שוברת את רגלה. ירח הדבש של קרן ומיכאל (גרא סנדלר), שנחגג במלון בתל אביב במקום באיים הקריביים, לא מתנהל בצורה חיובית, וצלע שלישית, רלי (ברוריה אלבק), המתארחת אף היא במלון, מאיימת על הקשר ביניהם.
הסיפור השלישי הוא סיפורה של ג'וי (מה-נניטה דה לטורה) פיליפינית, שלאחר שטיפלה בסבתהּ של קרן, שנפטרת מעט לאחר החתונה, נשלחה לטפל במלכה (זהרירה חריפאי), קשישה המתאוששת מניתוח לב, שהיא אמהּ של גליה (אילנית בן-יעקב), שחקנית, עמה מנהלת יחסי אם-בת קשים, שג'וי, לא במודע, הופכת מתווכת בהם. ג'וי מתגעגעת לבנה הקטן שנשאר בפיליפינים.
שחקנים

| שחקנ/ית | דמות |
| --- | --- |
שרה אדלר: בתיה, מלצרית המוצאת ילדה בת חמש שיצאה מהים
נועה רבן: קרן, כלה ששברה את רגלה במסיבת חתונתה, ועקב כך נאלצת להסתפק בירח דבש במלון תל אביבי
גרא סנדלר: מיכאל, בעלה הטרי של קרן
זהרירה חריפאי: מלכה, קשישה המתאוששת מניתוח לב
מה-נניטה דה לטורה: ג'וי, עובדת סיעוד פיליפינית, מטפלת במלכה
ניקול לייטמן: ילדה בת חמש שיצאה מהים ונמצאה על ידי בתיה
נעמה ניסים: נעמי, צלמת חתונות
ציפור אייזן: תמר
אילנית בן-יעקב: גליה, שחקנית, בתהּ של מלכה
ברוריה אלבק: רלי
אסי דיין: אלדד
מירי פביאן: נילי, אמהּ של בתיה
שושה גורן: תקווה
צחי גראד: שוטר
שלום שמואלוב: מנחם
לירון וייסמן: שירי
אמיר הראל: רופא
תמי הראל: אחות
יצחק חזקיה: איתן
דרור קרן: נהג-מונית
אתגר קרת: מנהל
עמוס שוב: אייל, מנהל אולם חתונות
יהלי סובול: אמיר
לב קרת: תינוק
פרשנות

פבלו אוטין תיאר את הסרט:
"מדוזות" הנו סרט על קשרים נשיים, אשר שם דגש על כפילויות ואנטגוניזם בין נשים. בכל אחד מהסיפורים הקשר של הגיבורה עם אישה אחרת מציל אותה, משנה אותה, או גורם לה להבין משהו עמוק על עצמה באופן לא צפוי. בהרבה מובנים האישה האחרת הופכת להשתקפות של הגיבורה. זאת אומרת, כל גיבורה מוצאת באישה הזרה ביותר את עצמה, או השתקפות של צדדים שלה שהיא אינה מודעת להם. הרצון של ג'וי לחזור לבנה משתקף בחוסר היכולת של מלכה להתחבר לבתה. הילדה הקטנה שהלכה לאיבוד היא למעשה השתקפות של בתיה, שמרגישה כמו ילדה אבודה, בלי אמא. למעשה, אחד המוטיבים החוזרים ב"מדוזות" הוא של אימהות שאינן יכולות לטפל בבנות שלהן ולתקשר עמן.
סביב יציאת הסרט

במאי 2007, טרם יציאת הסרט לאקרנים, הוקרן "מדוזות" בפסטיבל הקולנוע בקאן שבצרפת. בשבוע המבקרים של הפסטיבל, בו התקיימה הבכורה העולמית של הסרט. הסרט זכה לביקורות משבחות בעיתון תעשיית הקולנוע "וראייטי" ובאתר המוערך "סיניורופ". במהלך הפסטיבל הוענקו ליוצרי הסרט, אתגר קרת ושירה גפן, פרס איגוד היוצרים הצרפתיים (SACD) ופרס המבקרים הצעירים.
ב-27 במאי, באחד האירועים הסוגרים של פסטיבל הקולנוע קאן, הוענק לקרת וגפן פרס מצלמת הזהב, פרס המוענק לסרט ביכורים, ונחשב לפרס החשוב בעולם לסרט ביכורים, ובכך גברו על 32 סרטים מרחבי העולם, וזכו בפרס כספי (50 אלף אירו ליצירת סרטם הבא, בנוסף ל-160 אלף אירו להפצתו בצרפת). ביוני אותה שנה, לצד הפצתו בארץ (שהוקדמה עקב הזכייה בפרס מצלמת הזהב בפסטיבל הקולנוע קאן, מדצמבר) התפרסם כי הסרט נרכש להפצה באיטליה, בארצות הברית, בגרמניה, בהולנד ובקנדה בין השאר.
ביולי היה "מדוזות" מועמד ב-10 קטגוריות בטקס פרסי אופיר. מאוגוסט ועד ספטמבר הוקרן הסרט במספר רב של פסטיבלים לקולנוע, בין-השאר בספרד, ביפן, באוסטרליה, ביוון ובפולין.
בספטמבר הופץ הסרט בצרפת באופן מיוחד, שלא מקובל לסרט שאינו דובר אנגלית או צרפתית. בצרפת, זכה הסרט למכירות של עשרות אלפי כרטיסים ולביקורות משבחות. בנובמבר זכה הסרט בפרס הראשון בפסטיבל הסרטים הבינלאומי של סנט לואיס בארגנטינה וזכה בפרס כספי (50 אלף דולר).
לקריאה נוספת

פבלו אוטין, קרחונים בארץ החמסינים - הקולנוע הישראלי החדש - שיחות עם במאים, רסלינג, 2008, הפרק "'מדוזות' - שיחה עם שירה גפן", עמ' 205–221.
הערות שוליים

↑  פבלו אוטין, קרחונים בארץ החמסינים - הקולנוע הישראלי החדש - שיחות עם במאים, רסלינג, 2008, הפרק "'מדוזות' - שיחה עם שירה גפן", עמ' 217.
↑  מרב יודילוביץ', ביקורות משבחות ל"מדוזות" בקאן, באתר ynet, 24 במאי 2007
↑  נירית אנדרמן, אורי קליין, קאן, שני פרסים לסרט הישראלי "מדוזות", באתר הארץ, 27 במאי 2007
↑  מרב יודילוביץ', "מדוזות" גרף את פרס מצלמת הזהב בקאן, באתר ynet, 27 במאי 2007
↑  עדיה אמרי אור, עונת המדוזות מתחילה, באתר nrg‏, 7 ביוני 2007
↑  מרב יודילוביץ', נני מורטי יפיץ את "מדוזות" באיטליה, באתר ynet, 20 ביוני 2007
↑  "ביקור התזמורת" מועמד ל-13 פרסי אופיר, באתר ynet, 24 ביולי 2007
↑  איתי שטרן, עונת המדוזות תתארך, באתר nrg‏, 24 ביולי 2007
↑  איתי שטרן, מדוזות על חופי יפן, באתר nrg‏, 22 באוגוסט 2007
↑  מרב יודילוביץ', גל של מדוזות בדרך לצרפת, באתר ynet, 7 באוגוסט 2007
↑  מיה יסעור‏, מדוזות השתלטו על צרפת, באתר וואלה, 11 בספטמבר 2007
↑  מרב יודילוביץ', "מדוזות" גדול בארגנטינה, באתר ynet, 25 בנובמבר 2007
מבצע הכול נקי

מבצע הכל נקי היה מבצע צבאי שערכה ממלכת בהוטן כנגד קבוצות מורדים בדלניות בדרום הממלכה. המבצע נערך בין 15 בדצמבר 2003 ל-3 בינואר 2004. זה היה המבצע הצבאי הראשון בתולדות בהוטן.
רקע

ב-1990 פתחה הודו במבצע צבאי כנגד ארגוני המורדים הבדלנים בחבל אסאם וגרשה אותם מהארץ. הכוחות הבדלנים נמלטו לבהוטן והשתלטו על שטח של בני הלושטמפה (שבעצמם היו פליטים מנפאל). הארגונים הקימו מחנות בדרום המדינה ומהם ביצעו פשיטות לתוך הודו. ההודים פנו לבהוטן וביקשו ממנה לגרש את המורדים משטחה. הם אף הציעו לבהוטנים סיוע צבאי במשימה. ב-1998 החלה בהוטן במשא ומתן עם הבדלנים במטרה למצוא פתרון של שלום למצב. נערכו חמישה סבבי שיחות עם חזית השחרור המאוחדת של אסאם ושלושה סבבים עם החזית הלאומית הדמוקרטית של בורולנד. ארגון השחרור של קטמפור סירב באופן עקבי להגיע למשא ומתן. ביוני 2001 הסכימה חזית השחרור המאוחדת של אסאם לסגור ארבעה מהמחנות שלה, אולם עד מהרה גילו הבהוטנים שהמחנות רק הועברו למקום אחר. כמו כן גילו הבהוטנים שהבדלנים ההודים נמצאים בקשר עם כוח הנמרים של בהוטן - ארגון טרור הפועל כנגד המשטר בבהוטן. המשא ומתן נמשך עד 2003, אולם שני הצדדים לא הצליחו להגיע לפשרה. ב-14 ביולי 2003 אישרה האספה הלאומית של בהוטן התערבות צבאית כנגד הבדלנים. ב-13 בדצמבר בהוטן הציגה אולטימטום בפני הבדלנים לעזוב את הארץ. כעבור יומיים פקע האולטימטום, ומלך הדרקון הכריז על יציאה למבצע צבאי - הראשון מסוגו בתולדות בהוטן.
המבצע

במבצע השתתפו כוחות מכל שלוש הזרועות של הכוחות המזוינים של בהוטן: הצבא המלכותי, המשמר המלכותי והמשטרה המלכותית. לצדם השתתפו במבצע גם כמה מאות אנשי מיליציה אזרחית בהוטנים. כבר ביום הראשון של המבצע הצליחו הבהוטנים לכבוש את מפקדת חזית השחרור המאוחדת בפוקטונג, ולשבות 90 מאנשיה. אחד ממנהיגי הארגון נהרג בקרבות. צבא הודו מיהר לפרוש כוחות בגבול בהוטן כדי למנוע מהבדלנים להימלט בחזרה להודו. הודו גם סיפקה לבהוטן סיוע צבאי בדמות מסוקים לפינוי פצועים. הבדלנים פינו במהירות את המחנות והקימו כיסי התנגדות בתוך הג'ונגלים הסבוכים של בהוטן. הבהוטנים שרפו את המחנות עד היסוד וכיתרו את הג'ונגלים. תוך זמן קצר הוכרעו כל כיסי ההתנגדות. חלק מהבדלנים נמלטו להודו או לבנגלדש ורבים נפלו בשבי הבהוטני, כולל מפקדי חזית השחרור המאוחדת. הבהוטנים הסגירו את השבויים להודו. ב-3 בינואר 2004 הכריז מלך בהוטן על סיום המבצע.
אחרית דבר

מבצע הכל נקי נחשב לניצחון מובהק של צבא בהוטן. עם זאת, הבהוטנים לא הצליחו לעקור לחלוטין את ארגוני הבדלנים ההודים מאדמתם, וחיכוכים בינם לבין כוחות המשטרה והצבא של בהוטן נמשכו עד 2011.
הערות שוליים

↑  124 killed in Bhutan operation
↑  Bhutanese Army moves to flush out Indian militants
↑  "Four police injured in NDFB ambush in Sarpang"
מחלת נעורים

מחלת נעורים (בגרמנית: Krankheit der Jugen) הוא מחזה בשלוש מערכות פרי עטו של פרדיננד ברוקנר משנת 1926.
תקציר העלילה

המחזה מספר את קורותיה של קבוצת סטודנטים לרפואה, המתגוררת בפנסיון בווינה בשנת 1923. הם מצויים לקראת סיום התואר ועומדים לצאת לחיים האמיתיים. המחזה כולו מתרחש בחדרה של מארי בפנסיון. הוא מציג מצבים של בגידה, מערכת יחסים לסבית, ניכור בין מעמדות, אלימות והתאבדות ודרכם הוא בוחן שאלות של מוסר, מין, אהבה ומות, שהנפשות השונות מתחבטות בהן.
המחזה בתיאטרון המקצועי הישראלי

קופרודוקציה בין הבימה ובאר שבע, הצגת בכורה: 2 באפריל 1994
יוצרים - תרגום ובימוי : עידו ריקלין, תפאורה : מושיק יוסיפוב, מוזיקה : אפי שושני, תלבושות : מיכל לאור, תאורה : נועה לב.
שחקנים - מארי : שירי גולן, לוסי : אביטל פסטרנק, דזירה : שרה פון שוורצה, פראדר : גיל פרנק, פטראל : אורי רביץ, אירנה : מיכל רובין, אלט : אורי אברהמי.
מוך השן

| --- | --- |

ציור של שן בו ניתן לראות את כותרת השן והשורש. בתוכם, את האמייל (Enamel), הדנטין (Dentin), ואת מוך השן (Pulp).
 שיוך:  שן 
 תיאור ב:  האנטומיה של גריי (מהדורה 20) (1118) 
 מזהים
 לטינית (TA98):  pulpa dentis 
 טרמינולוגיה אנטומיקה:  A05.1.03.051 
 TA2 (2019):  934 
 FMA:  55631 
 קוד MeSH:  A14.549.167.900.260 
 מזהה MeSH:  D003782 
 מערכת השפה הרפואית המאוחדת:  C0011399 
 
מוך השן היא הרקמה הפנימית ביותר בשן. רקמה זו היא רקמה חיה המורכבת ממגוון תאים כגון תאי עצב, כלי דם, תאי גזע, פיברובלסטים (תאים שמייצרים קולגן) ואודונטובלסטים (תאים שמייצרים דנטין). היסטורית מוך השן והדנטין תוארו בצורה נפרדת מאחר שהדנטין היא רקמה קשה ומוך השן היא רקמה רכה. אולם מאחר שבין שתי הרקמות יחסי גומלין ומקור התפתחותי דומה הדנטין ומוך השן מתוארים יחדיו במושג הנקרא "קומפלקס דנטין-מוך". דוגמה ליחסי גומלין בין שתי הרקמות ניתן לקחת מתהליך הפרשת הדנטין השלישוני שבו, כתוצאה מאותות שמגיעים מהדנטין, האודונטובלסטים, שנמצאים במוך השן, מפרישים דנטין שלישוני ובכך מגנים על מוך השן.